R100 000-beloning vir inligting oor polisieman se moordenaars - Maroela Media
Die direktoraat vir prioriteitsmisdaadondersoeke (die Valke) doen 'n beroep op lede van die publiek in Kaapstad en omliggende dele om inligting te deel wat kan lei tot die inhegtenisneming van die persone wat 'n polisiebeampte op 12 Desember 2017 vermoor het.
'n Onbekende getal persone het gepoog om 'n vrag wettige perlemoen, wat per vragmotor van Gansbaai na Kaapstad Internasionale Lughawe vervoer is om uitgevoer te word, te kaap.
Ao Carel Dewald de Does, van Hermanus-polisie, was nie aan diens nie, maar het die vragmotor begelei. Hy is op die N2 doodgeskiet net voor Spineweg-afrit.
"Enigiemand met inligting kan die ondersoekbeampte, kapt. Ludwev Durrbaum, kontak by 082 469 2185. 'n Beloning van R100 000 word uitgeloof vir inligting wat tot die suksesvolle vervolging van die oortreders kan lei," het kapt. Philani Nkwalase, woordvoerder van die Valke, gesê.
Nou wanneer word daar enige beloning aangebied(al is dit klein) vir die plaasmoorde.
Nee sal nie gebeur
Chris ek stem saam. Waar is die beloning vir plaasmoorde. Boere sorg dat mense met vol magge gaan slaap. Solank dit onregverdig is het ek geen simpatie.
Ek is natuurlik ongelukkig oor elke polisieman wat vermoor word, maar dit krap my dat die leiers in hierdie land dink die lewe van 'n polisieman is meer werd as die van die gewone burgers. Elke keer as 'n polisieman vermoor word is hulle "up in arms". Vir die gewone mens word die skouers net opgetrek.